ROMANIA

JUDEŢUL CLUJ

PRIMĂRIA MUNICIPIULUI DEJ

Serviciul de Urbanism şi Amenajarea Teritoriului.

Nr. 27988 din 17.10.2022

PROIECT DE HOTĂRÂRE

privind aprobarea modificării Art. 2 alin. (1) din HCL nr. 106 din 22 septembrie 2022

Primarul municipiului Dej, judeţul Cluj

 Având în vedere Raportul de specialitate nr. 27977/1 din 17.10.2022 al Serviciului de Urbanism şi Amenajarea Teritoriului, se propune spre aprobare modificarea Art. 2 alin. (1) din HCL nr. 106 din 22 septembrie 2022 privind aprobarea întocmirii Contractului de concesiune pentru terenul în suprafață de 132 mp, situate în Municipiul Dej, strada Unirii, nr. 1A (aferent Ap. Nr. 1), deoarece s-a constatat că s-a greșit la calculul redevenței pentru anul 2022, luându-se doar trei trimestre în loc de 4 trimestre (tariful fiind de 377,5 lei/trim). Ca urmare a recalculării s-a constatat că suma corectă pentru redevența terenului concesionat (aferent ap. Nr. 1) este de 1510 lei/an.

Analizînd temeiurile juridice, respectiv

 Legea nr. 24/2000 republicată privind normele de tehnică legislativă pentru elaborarea actelor normative;

Legea nr. 50/1991 republicată privind autorizarea executării lucrărilor de construcții ;

 Art. 108 litera b); art. 129 alin. (2) litera c) coroborat cu alin. 6 litera b) din Ordonanța de Urgență a Guvernului nr. 57/2019 privind Codul administrativ.

 În temeiul prevederilor art.139 alin (1) coroborat cu art.196 alin (1) lit. a) din Ordonanța de Urgență Guvernului nr. 57/2019 privind Codul administrativ.

Propune spre aprobare Consiliului Local următorul proiect de hotărâre :

**Art. 1.** Se aprobă modificarea **Art. 2 alin. (1)** din HCL nr. 106 din 22 septembrie 2022 privind aprobarea întocmirii Contractului de concesiune pentru terenul în suprafață de 132 mp, situate în Municipiul Dej, strada Unirii, nr. 1A (aferent Ap. Nr. 1), care va avea următorul conținut꞉

„Redevenţa pentru terenul concesionat aferent ap. 1 - în cota de 33/100 parte din părțile indivize comune, cu suprafață de 132 mp este de 1510 lei/an (pentru anul 2022)**.**”

**Art. 2.** Cu ducerea la îndeplinire a hotărârii ce urmează a fi aprobată se încredinţează Primarul municipiului Dej prin Serviciul de Urbanism şi Amenajarea Teritoriului, Biroul Juridic Contencios şi Serviciul Taxe şi impozite din cadrul Primăriei municipiului Dej.

 PRIMAR

 MORAR COSTAN AVIZAT

 Secretar General al Municipiului Dej POP CRISTINA